COVID-OORSIG: Rekordgetal nuwe gevalle van 8 728 | Netwerk24
Deur Verslagspan 02 Julie 2020 05:58
Dit is dag 98 van die nasionale staat van inperking.
02 Jul. 23:04:41
#COVID19 UPDATE In the last 24 hours, there has been a total of 8735 new cases, of which 3 993 are from GP. This takes the overall number of cases to 168 061 https://t.co/vd4U4kxKTR Remember to wear your cloth mask, carry hand sanitizer and maintain physical distancing. pic.twitter.com/5V4uWeEV9r
— NICD (@nicd_sa) July 2, 2020
02 Jul. 22:55:15
02 Jul. 22:54:56
'n Rekordgetal nuwe gevalle van 8 728 is aangemeld.
Die Wes-Kaap is steeds die provinsie met die meeste aangemelde gevalle (65 841), Gauteng het 49 937 gevalle en die Oos-Kaap 30 603.
02 Jul. 22:34:09
Kumulatiewe infeksies: 168 061
Sterftes: 2 844
Herstel: 81 999
02 Jul. 20:46:59
W-Kaap se piek glo ‘platter, langer en later as verwag’
Die hoogtepunt van die koronaviruspandemie in die Wes-Kaap gaan moontlik platter, langer en later as verwag wees nadat die regering se modelle met die jongste data bygewerk is.
02 Jul. 20:46:16
Die Gautengse provinsiale regering gaan by die nasionale regering pleit vir “strenger regulasies om die Covid-19-storm te oorleef”.
David Makhura, premier, het Donderdag op ’n mediakonferensie gesê gevalle van besmetting met die koronavirus sal begin Augustus 'n piek bereik, maar Julie “gaan reeds ’n baie moeilike maand wees”.
02 Jul. 20:41:55
Dodetal in Brasilië steek 60 000-merk verby
Meer as 60 000 is al in Brasilië dood aan die koronavirussiekte.
Meer as 1 000 mense is die afgelope 24 uur in die land dood, het die gesondheidsminister aangekondig.
Die land het 1 476 884 bevestigde koronavirusgevalle, waarvan 916 147 al herstel het.
02 Jul. 19:25:53
Reisigers na Switserland moet selfisoleer
Reisigers wat die vorige 14 dae in 29 lande, onder meer Amerika, Swede, Brasilië en Rusland deurgebring het, sal hulle eersdaags met hul aankoms in Switserland by die owerhede moet registreer en dan 10 dae in isolasie deurbring.
Dit is om te keer dat infeksies van die koronavirus weer in Switserland toeneem, berig Reuters.
Switserland het volgens data van die Johns Hopkins-Universiteit 31 967 Covid-19-infeksies gehad en 1 965 sterftes.
Volgens data van corona-scanner.com is daar tans 802 mense in die land wat nog die virus onder lede het.
02 Jul. 18:54:33
Bekende in verpleegkringe waarsku ná suster aan Covid-19 sterf
Mense moet besef dat Covid-19 lewensgevaarlik is. So sê Volene Werely, ’n bekende in verpleegkringe en administrateur van die Facebookgroep “Nurses Who Care” nadat haar suster, Charmaine Mufweba (66), aan Covid-19 dood is. Mufweba, ’n oudonderwyseres, is in die Netcare-Kuilsrivier-hospitaal behandel en Donderdag dood.
02 Jul. 18:45:24
#Covid19SA || Gauteng COVID-19 cases as at 1 July 2020. #GrowingGautengTogether #GautengCOVID19 pic.twitter.com/FPZOtqIOLT
— Gauteng Health (@GautengHealth) July 2, 2020
Engo-tehuise se eerste Covid-19-geval aangemeld
Munisipale gebou, polisiekantoor in Mosselbaai gesluit weens virus
Verbod op tabak wel eendag opgehef, sê Cyril